Classic Mac OS

"Classic" Mac OS o l'é stæto o primmo scistema òperativo da Apple dedicòu a-i computer Macintosh. O nomme o l'é l'acrònimo de Macintosh Operating System. O grùppo de svilùppo ch'o l'à realizòu segge l'hardware che o software do progetto Macintosh o conprendeiva Bill Atkinson, Chris Espinosa, Joanna Hoffman, George Crow, Burrell Smith, Jerry Manock, Jef Raskin e Andy Hertzfeld.

 Descriçion 
O nomme Mac OS in veitæ  o l'é riferîo a dôe famiggie de scistêmi òperativi, ma se no se specifica a famiggia, se intende de spesso a primma:
 O "Classic" Mac OS, ch'o l'é o scistêma òperatîvo montòu into primmo modello de Macintosh do 1984 e e seu evoluçioin into tenpo scinn-a o 2001 (òua o no l'é ciù svilupòu). O primmo computer c'o l'à deuviòu a primma verscion de Mac OS Classic o l'é stæto o Macintosh 128K. In cangio l'ùrtima verscion a l'é sciortîa o 5 dexenbre 2001 co-o Mac OS 9.2.2.
 macOS, primma ciamòu "OS X" e "Mac OS X" (saiva a dî "dêxe" inti numeri de Romma), conpletamente riscrîto e bazòu in sciô microkernel Mach + BSD, comercializòu a partî do 2001. Da-a verscion OS X Mountain Lion o cangia o nomme in "OS X". I nommi in còdice de verscioin ean de longo riferîi a grendi felini, ma da verscion OS X Mavericks, i nommi ean di leughi di Stati Unîi d'América. Da-a verscion 10.12 Sierra, prezentâ a-a WWDC 2016, o l'à cangiòu torna o nomme in "macOS".

 Âtri progètti 

Categorîa:Informatica